Arnolds Mitulis

Arnolds Mitulis ( — 1942. gads) bija Latvijas politiķis, sabiedrisks darbinieks. Bijis Latvijas zemkopības ministrs no 1926. līdz 1928. gadam.

Biogrāfija 
Arnolds Mitulis piedzima  Kalnamuižas pagasta Pasiļu mājās. Beidzis Jelgavas reālskolu un Rīgas Politehniskā institūta lauksaimniecības nodaļu. Pirmā pasaules kara laikā devies bēgļu gaitās, strādājis kā agronoms Krievijā. 1918. gadā atgriezies Latvijā.

Bijis viens no Latvijas Jaunzemnieku savienības dibinātājiem, Latvijas Mazsaimniecību veicināšanas biedrības līdzdibinātājs, kā arī abu organizāciju valdes loceklis. 1925. gadā kandidējis 2. Saeimas vēlēšanās no Jaunzemnieku savienības saraksta, nav ievēlēts. 1926. gada decembrī kļuva par zemkopības ministru Marģera Skujenieka Ministru kabinetā, amatā bija līdz valdības krišanai 1928. gada janvārī. Tā paša gada nogalē kandidējis 3. Saeimas vēlēšanās no Jaunzemnieku savienības saraksta, atkal nav ievēlēts.

1941. gada jūnijā no dzīvokļa Leona Paegles ielā (tagad — Antonijas iela) deportēts uz Iekškrieviju. Miris izsūtījumā 1942. gadā.

Bijis precēts ar Amildu, laulībā dzimuši: meita Aida, dēls Arnolds Teodors Eduards un meita Vijolīte Anita.

Atsauces 

1892. gadā dzimušie
1942. gadā mirušie
Dobeles novadā dzimušie
Latvijas Jaunzemnieku savienības politiķi
Latvijas zemkopības ministri
Rīgas Tehniskās universitātes absolventi
Triju Zvaigžņu ordeņa komandieri
Padomju represiju upuri